CELEX: C2004/273/64
Language: et
Date: 2004-11-06 00:00:00
Title: Kohtuasi T-328/04: Günter Wilms'i 3. augusti 2004. aasta hagi Euroopa Ühenduste Komisjoni vastu

6.11.2004   
            
            
               ET
            
            
               Euroopa Liidu Teataja
            
            
               C 273/33
            
         Günter Wilms'i 3. augusti 2004. aasta hagi Euroopa Ühenduste Komisjoni vastu
   (Kohtuasi T-328/04)
   (2004/C 273/64)
   Kohtumenetluse keel: prantsuse
   Günter Wilms, elukoht Brüssel, esitas 3. augustil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on advokaadid Marc van der Woude ja Valérie Landes, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada 27. novembri 2003. aasta edutamise nimekiri, kuna see ei sisalda hageja nime või kui seda otsust ei tehta, siis tühistada 13. novembri 2003. aasta teeneteloetelu, kuna see ei sisalda hageja nime seetõttu, et talle anti ebapiisav arv lisaeelispunkte;
            
         
               —
            
            
               tühistada õigustalituse peadirektori personalieeskirjade artikli 45 täitmise üldsätete artikli 6 lõike 3 alusel vastu võetud otsus, millega hagejale anti vaid üks peadirektoraadi eelispunkt ja kokku vaid neli eelispunkti 2003. aasta ametialase edutamise raames;
            
         
               —
            
            
               tühistada ametisse nimetava asutuse personalieeskirjade artikli 45 täitmise üldsätete artikli 9 alusel vastu võetud otsus mitte anda hagejale 2003. aasta ametialase edutamise raames ühtegi erieelispunkti, mis antakse edutamiskomitee ettepanekul institutsiooni huvides täidetud lisaülesannete eest;
            
         
               —
            
            
               tühistada ametisse nimetava asutuse 14. juuli 2003. aasta vaikiv otsus jätta rahuldamata hageja poolt edutamise komiteele esitatud “hagi”, mis käsitleb õigustalitluse eelispunktide andmist ja eelispunktide andmist lisaülesannete täitmise eest;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Hageja väidab, et õigustalituse peadirektoraadi otsus anda talle 4 plusspunkti rikub personalieeskirjade artiklit 45, personalieeskirjade artikli 45 täitmise üldsätete artikli 6 lõike 4 punkti a, õigust ametikohal edasijõudmisele ning tegemist on ilmse hindamisveaga. Teiseks väidab hageja, et võrdse kohtlemise printsiibiga seonduvalt, on rikutud on personalieeskirjade artikli 45 täitmise üldsätete artikli 6 lõike 4 punki a ja õigust ametikohal edasijõudmisele. Kolmandaks viitab hageja võimu kuritarvitamisele.
   Lisaks on ametisse nimetava asutuse otsus mitte anda talle lisaülesannete täitmise eest eelispunkte hageja arvates ebaseaduslik, kuna see kujutab artikli 45 täitmise üldsätete artikli 9 lõigete 1 ja 2, samuti selle lisa 1 ning võrdse kohtlemise põhimõtte rikkumist.
   Lõpuks viitab hageja pärast edutamiskomiteele esitatud kaebust ametisse nimetava asutuse poolt tehtud otsuse mitte anda talle lisaeelispunkte ebaseaduslikkusele, kuna nimetatud otsus ei olnud piisavalt põhjendatud.